Peste 1,4 miliarde euro - bugetul aprobat prin Programul Regional București-Ilfov 2021-2027
Bugetul aprobat prin Programul Regional București-Ilfov 2021-2027 se ridică la peste 1,4 miliarde euro, de trei ori mai mare față de cel aferent perioadei anterioare de finanțare (2014-2020). Din totalul noului buget, aproximativ 586 milioane de euro provin din fonduri UE, la care se adaugă o cofinanțare națională substanțială, ne-a transmis Dan Nicula, directorul general al ADRBI. Potrivit acestuia, Programul Regional București-Ilfov 2021-2027 are două priorități dedicate segmentului smart: Prioritatea 1 - O regiune competitivă prin inovare, digitalizare și întreprinderi dinamice și Prioritatea 2 -  O regiune digitalizată.